આ પ્રકારની અભિવ્યક્તિથી કળાકારને પોતાનો વિચાર રજૂ કર્યાનો આનંદ મળે છે અને સાથેસાથે તે સમાજજીવનમાં કશુંક મુલ્યવાન પ્રદાન પણ કરે છે. આ અભિવ્યક્તિ કોઇપણ લાગણીની હોઇ શકે:- પ્રેમ, આનંદ, આક્રોશ, નિરાશા, આશાવાદ, જાતીયતા, આધ્યાત્મિકતા, શૌર્ય, વાત્સલ્ય વગેરે. એટલે જ સંસ્કૃત સાહિત્યમાં નવ રસની મહત્તા કરવામા આવી છે. કળાના માધ્યમથી કહેવાતી વાત કે પડઘાતી લાગણી વાચક/ભાવકના મનમાં સમસંવેદન જગાડે છે અને આમ આપવીતિને જગવીતિ બનાવે છે.